《次李商稳无题韵 其二》
明代·周旋

蝉鬓轻盈不耐风，水亭帘幕怕朝东。瑶笺锦字无人寄，碧海青朝有路通。

倦态谩同芳草弱，愁颜不分小桃红。天涯荡子经年去，踪迹东西类转蓬。

作者简介：（1450—1519）浙江慈溪人，字克敬。成化二十三年进士。选户科给事中。在科九年，屡上疏，论事剀切。后出参广藩。有《西溪小稿》、《杜诗质疑》、《东湖十咏》、《慈溪志》等。